Harbor Lights

«Harbor Lights» er ein populær song av Hugh Williams (pseudonym for Will Grosz) med tekst av Jimmy Kennedy. Denne songen vart opphavleg sungen av Frances Langford i 1937,Billboard Top singles of 1937 og vart gjeven ut igjen i 1950.

Versjonar
Songen er blitt spelt av mange artistar, og artistar med versjonar på salslistene er Sammy Kaye, Guy Lombardo, Bing Crosby, Ray Anthony, Ralph Flanagan, Elvis Presley, The Platters (åttandeplassen på Billboard-lista i 1960) og Ken Griffin. Andre versjonar vart spelt inn av The Ink Spots, Lawrence Welk, Willie Nelson, Jerry Lee Lewis, Vera Lynn, Clyde McPhatter, Arthur Tracy og Jon Rauhouse. Ein polsk versjon kalla «Portowe światła», med tekst av Herold (pseudonym for Henryk Szpilman), vart spelt inn i 1938 av Mieczysław Fogg (gjeven ut som Syrena Electro 2035), kort tid etter andre verdskrigen av Tadeusz Miller, og av Irena Santor i 1966.

Den bestseljande versjonen vart spelt inn av Sammy Kaye orchestra. Denne gjekk først inn på Billboard-lista 1. september 1950 og låg der i 25 veker, mellom anna nådde han toppen av lista.

Guy Lombardo orchestra spelte inn songen 24. august 1950 for Decca Records. Denne låg 20 veker på Billboard-lista frå 6. oktober 1950 og nådde andreplassen.

Bing Crosby spelte inn songen 5. september 1950 for Decca Records. Denne låg 11 veker på Billboard-lista frå 3. november 1950 og nådde tiandeplassen.

Ray Anthony orchestra spelte inn songen for Capitol Records. B-sida var «Nevertheless». Denne versjonen gjekk inn på Billboard-lista 20. oktober 1950, låg der i 15 veker i alt og nådde ein 15. plass.

Ralph Flanagan gav ut ein versjon for RCA Victor Records. Denne låg fem veker på Billboard-lista frå 27. oktober 1950 og nådde 27. plassen.

Ken Griffin spelte inn songen for Columbia Records. Denne vrsjonen låg ei veke på Billboard-lista frå 20. oktober 1950, med ein 27. plass.

Marco T. y Los Gatos Montañeros gav ut ein versjon av songen 14. september 1987.

Songen vart spelt inn av Pat Boone i 1957 på albumet Howdy!

Rudy Vallée spelte inn ein versjon av songen i 1937.

I seinare år spelte Ace Cannon inn ein instrumental versjon i 1994 for albumet Entertainer.

Kjelder
Denne artikkelen bygger på «Harbor Lights» frå ,  den 25. juni 2017. 
 oppgav desse kjeldene:

Kategori:Songar frå 1937
Kategori:Songar med tekst av Jimmy Kennedy
Kategori:Songar med musikk av Wilhelm Grosz
Kategori:Columbia Records-singlar
Kategori:Canadian-American Records-singlar
Kategori:Decca Records-singlar
Kategori:Capitol Records-singlar
Kategori:RCA Records-singlar
Kategori:Mercury Records-singlar
Kategori:Songar på toppen av Billboard-lista
Kategori:Bing Crosby-songar
Kategori:Elvis Presley-songar
Kategori:The Platters-songar
Kategori:Willie Nelson-songar
Kategori:Vera Lynn-songar
Kategori:Ray Anthony-songar
Kategori:Ferrante & Teicher-songar
Kategori:Santo & Johnny-songar
Kategori:Nikka Costa-songar
Kategori:Connie Talbot-songar